Gedagte vir die dag: Geestelike vernuwing is noodsaaklik | Maroela Media
Gedagte vir die dag: Geestelike vernuwing is noodsaaklik
Dié wat op die Here vertrou, kry nuwe krag. Hulle vlieg met arendsvlerke, hulle hardloop en word nie moeg nie, hulle loop en raak nie afgemat nie. (Jesaja 40:31)
Ons lees in die Bybel hoe dikwels Jesus Hom van die massas losgemaak het sodat Hy alleen by sy Vader kon wees. Hoeveel te meer is dit nie vir ons nodig om tyd saam met ons hemelse Vader deur te bring nie?
Dis in dié kosbare oomblikke wanneer jy deur gebed, Bybelstudie en bepeinsing by God stil word, dat die Gees weer die leë opgaarplekke in jou lewe vul.
As jy agterkom dat jy deur dor en bar plekke gaan of as jy weet dat jou geestelike lewe sy sprankel begin verloor, breek los uit die roetine sodat jy jou totale wese daaraan kan wy om stil te word in die teenwoordigheid van God.
Vul my met u Gees, Here. Ek smeek om u troos, krag en leiding, alles tot u eer. Amen.
Dankie vir U belofte Heer…
God is Groot! Ek kan daarvan getuig! Hy is ons Herder… Ons Verlosser… Ons Saligmaker! Koning! Vredevors!
Amen dit waar…..